ai4bharat/Pralekha huggingface dataset:
ମାନବ ସମ୍ବଳ ବିକାଶ ମନ୍ତ୍ରଣାଳୟ
ମାନବ ସମ୍ବଳ ବିକାଶ ମନ୍ତ୍ରଣାଳୟ ପକ୍ଷରୁ କୋଭିଡ-19 ଓ ଭବିଷ୍ୟତ ଆହ୍ୱାନର ମୁକାବିଲା ପାଇଁ ଆରମ୍ଭ ହେଲା “ସମାଧାନ”
• “ସମାଧାନ” ପାଇଁ ଆବେଦନ କରିବାର ଶେଷ ତାରିଖ ଏପ୍ରିଲ 14, 2020
କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରଣାଳୟର ଉଦ୍ଭାବନ ସେଲ ଓ ସର୍ବ ଭାରତୀୟ ବୈଷୟିକ ଶିକ୍ଷା ପରିଷଦ ଛାତ୍ରଛାତ୍ରୀଙ୍କ ସାମର୍ଥ୍ୟ ବୃଦ୍ଧି ପାଇଁ ବୃହତ ଅନଲାଇନ ସମାଧାନ ଆରମ୍ଭ କରିଛନ୍ତି । ଏଥିରେ ସାମିଲ ହେଉଥିବା ଛାତ୍ରଛାତ୍ରୀମାନେ ଏପରି ସୂତ୍ର ବାହାର କରିବେ ଯାହାକି, କୋଭିଡ-19 ଓ ଅନ୍ୟାନ୍ୟ ଜଟିଳ ପରିସ୍ଥିତିରେ ସରକାରୀ ସଂସ୍ଥାଗୁଡ଼ିକୁ ବିଭିନ୍ନ ପଦକ୍ଷେପ ନେବାରେ ସାହାଯ୍ୟ କରିବା । ଏହାଛଡା ସମାଧାନ ଜରିଆରେ ଯେକୌଣସି ଆହ୍ୱାନର ସମ୍ମୁଖୀନ ହେବା ସକାଶେ ଜନସାଧାରଣଙ୍କୁ ସଚେତନ କରାଯାଇପାରିବ ।
ସମାଧାନର ସହାୟତାରେ ଛାତ୍ରଛାତ୍ରୀମାନେ କିଛି ନା କିଛି ନୂତନ ଉଦ୍ଭାବନ ନିମନ୍ତେ କାର୍ଯ୍ୟ କରିବେ । ଏହି ଛାତ୍ରଛାତ୍ରୀମାନଙ୍କ ଅକ୍ଲାନ୍ତ ସାଧନା ଦ୍ଵାରା ବାହାର କରାଯିବାକୁ ଥିବା ସମାଧାନର ସୂତ୍ର ଫଳରେ କରୋନା ମହାମାରୀ ଭଳି ଜଟିଳ ସମସ୍ୟାର ସମାଧାନ ନିମନ୍ତେ ମଧ୍ୟ ସୂତ୍ର ମିଳିପାରିବ । ଏହି ପ୍ରତିଯୋଗୀତା ପାଇଁ ଆବେଦନ ଆଜିଠାରୁ ଅର୍ଥାତ ଏପ୍ରିଲ 07, 2020ରୁ ଆରମ୍ଭ କରାଯାଇଛି ଏବଂ ଏହା ଆସନ୍ତା ଏପ୍ରିଲ 14 ତାରିଖରେ ଶେଷ ହେବ । ଏଥିନିମନ୍ତେ ଯୋଗ୍ୟ ବିଦ୍ୟାର୍ଥୀମାନଙ୍କ ତାଲିକା ଆସନ୍ତା 17 ତାରିଖ ଦିନ ଘୋଷଣା କରାଯିବ । ଯୋଗ୍ୟ ବିବେଚିତ ବିଦ୍ୟାର୍ଥୀମାନେ ସେମାନଙ୍କର ଯୋଗଦାନର ନିଷ୍ପତ୍ତି 18 ରୁ 23 ତାରିଖ ମଧ୍ୟରେ ଜଣାଇବେ । ଏପ୍ରିଲ 24 ତାରିଖ ଦିନ ଚୁଡାନ୍ତ ତାଲିକା ପ୍ରକାଶ ପାଇବ ଓ ବିଚାରକମାନେ 25 ତାରିଖ ଦିନ ବିଜେତାଙ୍କ ନାମ ଘୋଷଣା କରିବେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଏପର୍ଯ୍ୟନ୍ତ ପ୍ରାୟ ୧୮ କୋଟିରୁ ଅଧିକ ଟିକା ବିନା ମୂଲ୍ୟରେ ପ୍ରଦାନ କରିଛନ୍ତି ଭାରତ ସରକାର
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ନିକଟରେ ୧ କୋଟିରୁ ଅଧିକ ଡୋଜ ଟିକାକରଣ ପାଇଁ ଉପଲବ୍ଧ
ଆଗାମୀ ତିନି ଦିନରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ୯ ଲକ୍ଷରୁ ଅଧିକ ଡୋଜ ଅତିରିକ୍ତ ଟିକା ପ୍ରଦାନ କରାଯିବ
ପରୀକ୍ଷଣ, ଟ୍ରେସିଂ, ଚିକିତ୍ସା ଓ କୋଭିଡ ନିୟମାବଳୀ ପାଳନ ସହ ଟିକାକରଣ ମହାମାରୀ ନିୟନ୍ତ୍ରଣ ଓ ପ୍ରବନ୍ଧନ ପାଇଁ ଭାରତ ସରକାରଙ୍କ ପଞ୍ଚସୂତ୍ରୀ ରଣନୀତିର ଅଭିନ୍ନ ଅଙ୍ଗ । ଦେଶବ୍ୟାପି ଟିକାକରଣ ଅଭିଯାନ ପାଇଁ ଭାରତ ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ବିନା ମୂଲ୍ୟରେ କୋଭିଡ ଟିକା ଯୋଗାଇ ଦେଉଛନ୍ତି ।
ଭାରତ ସରକାର ଏପର୍ଯ୍ୟନ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ବିନା ମୂଲ୍ୟରେ ପ୍ରାୟ ୧୮କୋଟି  ଟିକା ଡୋଜ ପ୍ରଦାନ କରି ସାରିଲେଣି । ଆଜି ସକାଳ ୮ଟା ପର୍ଯ୍ୟନ୍ତ ହସ୍ତଗତ ତଥ୍ୟ ଅନୁଯାୟୀ ଏଥିରୁ ସମୁଦାୟ ୧୬,୮୯,୨୭,୭୯୭ ଡୋଜ  ପ୍ରଦାନ କରାଯାଇଛି ।
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ନିକଟରେ ୧ କୋଟିରୁ ଅଧିକ  ଡୋଜ ଟିକାକରଣ ପାଇଁ ଉପଲବ୍ଧ ଅଛି । କିଛି ରାଜ୍ୟ ଯୋଗାଣ ତୁଳନାରେ ଅଧିକ ଟୀକା ଉପଯୋଗ  ହୋଇଥିବା ଦର୍ଶାଇଛନ୍ତି । ତେବେ ସେମାନେ ସଶସ୍ତ୍ର ସେନାକୁ ଯୋଗାଇ ଦିଆଯାଇଥିବା ଟିକା ହିସାବକୁ ନେଇ ନାହାନ୍ତି ।
ଏହା ବ୍ୟତୀତ ଆଗାମୀ ତିନ ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଅତିରିକ୍ତ ୯ ଲକ୍ଷ  ଟିକା ଡୋଜ ଟୀକା ପାଇବେ ।
ଜାହାଜ ଚଳାଚଳ ମନ୍ତ୍ରଣାଳୟ
ଭାରତୀୟ ବନ୍ଦରମାନଙ୍କରେ କର୍ମଚାରୀ ପରିବର୍ତ୍ତନ ବ୍ୟବସ୍ଥା ନେଇ ବିଭିନ୍ନ ସଂଗଠନ ସହ ମତ ବିନିମୟ କଲେ ଜାହାଜ ଚଳାଚଳ ମନ୍ତ୍ରୀ ମନସୁଖ ମାଣ୍ଡଭିୟ
• ବିଦେଶରେ ବିଭିନ୍ନ ସ୍ଥାନରେ ଅଟକି ରହିଥିବା ନାବିକମାନଙ୍କୁ ସ୍ଥିତି ସୁଧୁରିବା ମାତ୍ରେ ସ୍ୱଦେଶ ଫେରାଇ ଆଣିବା ସକାଶେ ଶ୍ରୀ ମାଣ୍ଡଭିୟଙ୍କ ନିର୍ଭର ପ୍ରତିଶ୍ରୁତି
କେନ୍ଦ୍ର ଜାହାଜ ଚଳାଚଳ ମନ୍ତ୍ରୀ  ଶ୍ରୀ ମନସୁଖ ମାଣ୍ଡଭିୟ ଆଜି ଭିଡ଼ିଓ କନଫରେନ୍ସିଂ ମାଧ୍ୟମରେ ଦେଶର ବିଭିନ୍ନ ସିପ୍ ଲାଇନର, ଜାହାଜ ଚଳାଚଳ କମ୍ପାନୀ, ସାମୁଦ୍ରିକ ଜାହାଜ ଚଳାଚଳ ସଂଘ, ନାବିକ ସଂଘମାନଙ୍କ ସହ ଭାରତୀୟ ବନ୍ଦରରେ ଅଟକି ରହିଥିବା ନାବିକମାନଙ୍କ ପ୍ରତ୍ୟାବର୍ତ୍ତନ ସଂପର୍କରେ ଆଲୋଚନା କରିଛନ୍ତି । ଏହି ଆଲୋଚନା ବେଳେ ବିଶ୍ୱର ଅନେକ ସ୍ଥାନରେ ସମୁଦ୍ରରେ ଅଟକି ରହିଥିବା ନାବିକମାନଙ୍କ ଦେଖାରଖା ସଂପର୍କୀତ ପ୍ରସଙ୍ଗରେ ମଧ୍ୟ ଆଲୋଚନା କରିଛନ୍ତି ।
ଏହି ଆଲୋଚନା ବେଳେ ମନ୍ତ୍ରୀ ଶ୍ରୀ ମାଣ୍ଡଭିୟ ନିର୍ଦ୍ଦେଶ ଦେଇଛନ୍ତି ଯେ, ବିଦେଶରେ କେତେ ଭାରତୀୟ ନାବିକ ଅଟକି ରହିଛନ୍ତି ଯାହାଙ୍କୁ ଭବିଷ୍ୟତରେ ଦେଶକୁ ଫେରାଇ ଅଣାଯିବାର ଅଛି ସେ ସଂପର୍କରେ ବିସ୍ତୃତ ବିବରଣୀ ପ୍ରଦାନ କରନ୍ତୁ । ଏହି ଅବସରରେ ଶ୍ରୀ ମାଣ୍ଡଭିୟ ବିଭିନ୍ନ ନାବିକ ସଂଗଠନଙ୍କୁ ନିର୍ଭର ପ୍ରତିଶ୍ରୁତି ଦେଇଛନ୍ତି ଯେ ପରିସ୍ଥିତି ଅନୁକୂଳ ହେବା ମାତ୍ରେ ଅଟକି ରହିଥିବା ନାବିକମାନଙ୍କୁ ଯଥାଶୀଘ୍ର ଫେରାଇ ଆଣିବା ଲାଗି ସରକାର ସମସ୍ତ ପ୍ରକାର ପଦକ୍ଷେପ ଗ୍ରହଣ କରିବେ । ଦେଶର ଯୋଗାଣ ଶୃଙ୍ଖଳକୁ ଜାରି ରଖିବା ସକାଶେ ନାବିକମାନଙ୍କର ଭୂମିକା ଗୁରୁତ୍ୱପୂର୍ଣ୍ଣ ବୋଲି ଶ୍ରୀ ମାଣ୍ଡଭିୟ ସ୍ୱୀକାର କରିବା ସହ ଏବେ ନାବିକମାନେ ସାମନା କରୁଥିବା ଆହ୍ଵାନକୁ ଯଥାଶୀଘ୍ର ସମାଧାନ କରାଯିବ ଏବଂ ଏଭଳି ପରିସ୍ଥିତିରେ ସେମାନଙ୍କର ଏକ ମହତ୍ତ୍ୱପୂର୍ଣ୍ଣ ଭୂମିକା ଗ୍ରହଣ କରିବାର ଅଛି ।
ଶ୍ରୀ ମାଣ୍ଡଭିୟ ମନ୍ତ୍ରଣାଳୟର ଅଧିକାରୀମାନଙ୍କୁ ନିର୍ଦ୍ଦେଶ ଦେଇଛନ୍ତି ଯେ, ଭାରତୀୟ ବନ୍ଦରମାନଙ୍କରେ ଅଟକି ରହିଥିବା ନାବିକମାନଙ୍କ ସହ ସମସ୍ତ ପ୍ରକାର ସୂଚନା ପ୍ରକ୍ରିୟାକୁ ଜାରି ରଖନ୍ତୁ ଯଦ୍ୱାରା ସେମାନଙ୍କୁ କୌଣସି ପ୍ରକାର ଅସୁବିଧାର ସମ୍ମୁଖୀନ ହେବାକୁ ପଡ଼ିବନାହିଁ ।
ଏହି ଭିଡ଼ିଓ କନଫରେନ୍ସିଂ ଆଲୋଚନାରେ ଭାରତୀୟ ଜାତୀୟ ଜାହାଜ ମାଲିକ ସଂଘ , ସାମୁଦ୍ରିକ ଜାତୀୟ ସିପିଂ ଏଜେନ୍ସି – ଭାରତ , ଭାରତୀୟ ଜାତୀୟ ନାବିକ ସଂଘ , ଭାରତୀୟ ସାମୁଦ୍ରିକ ସଂଗଠନ ର ପ୍ରତିନିଧିମାନେ ସାମିଲ ହୋଇଥିଲେ । ସେହିଭଳି ସାମୁଦ୍ରିକ ଜାହାଜ ମାଲିକ ପରିଚାଳକ ଓ ଏଜେଣ୍ଟ ସଂଘ  ଆଦିର ପ୍ରତିନିଧିମାନେ ମଧ୍ୟ ଏହି ଆଲୋଚନାରେ ଅଂଶଗ୍ରହଣ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଖ୍ୟାତ ପ୍ରତ୍ନତତ୍ତ୍ୱବିତ୍ ଶ୍ରୀ ବ୍ରଜ ବାସୀ ଲାଲଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଖ୍ୟାତ ପ୍ରତ୍ନତତ୍ତ୍ୱବିତ୍ ଶ୍ରୀ ବ୍ରଜ ବାସୀ ଲାଲଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଶ୍ରୀ ବିବି ଲାଲ ଜଣେ ଉଲ୍ଲେଖନୀୟ ବ୍ୟକ୍ତିତ୍ୱ ଥିଲେ । ସଂସ୍କୃତି ଏବଂ ପ୍ରତ୍ନତତ୍ତ୍ୱ କ୍ଷେତ୍ରକୁ ତାଙ୍କର ଅବଦାନ ଅତୁଳନୀୟ । ସେ ଜଣେ ମହାନ ବୁଦ୍ଧିଜୀବୀ ଭାବରେ ସ୍ମରଣୀୟ ଯିଏ ଆମର ସମୃଦ୍ଧ ଅତୀତ ସହିତ ଆମର ସଂମ୍ପର୍କକୁ ଗଭୀର କରିଥିଲେ । ତାଙ୍କ ଦେହାନ୍ତରେ ମୁଁ ଦୁଃଖିତ । ମୋର ଚିନ୍ତାଧାରା ତାଙ୍କ ପରିବାର ଏବଂ ବନ୍ଧୁମାନଙ୍କ ସହିତ ଅଛି । ଓମ୍ ଶାନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସମସ୍ତଙ୍କ ପାଇଁ ମା ବ୍ରହ୍ମଚାରିଣୀଙ୍କ ଆଶୀର୍ବାଦ ଲୋଡିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନବରାତ୍ରୀର ଦ୍ୱିତୀୟ ଦିନରେ ତାଙ୍କର ସମସ୍ତ ଭକ୍ତଙ୍କ ପାଇଁ ମା ବ୍ରହ୍ମଚାରିଣୀଙ୍କ ଆଶୀର୍ବାଦ ଲୋଡିଛନ୍ତି ।
ଶ୍ରୀ ମୋଦୀ ଦେବୀଙ୍କ ପ୍ରାର୍ଥନା  ର ମଧ୍ୟ ସେୟାର କରିଥିଲେ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆଜି ହେଉଛି ମା’ଙ୍କ ଦ୍ୱିତୀୟ ସ୍ୱରୂପ ମାତା ବ୍ରହ୍ମଚାରିଣୀଙ୍କ ବିଶେଷ ଉପାସନାର ଦିନ । ମୁଁ କାମନା କରୁଛି ଯେ ସେ ତାଙ୍କର ସମସ୍ତ ଭକ୍ତଙ୍କୁ ଶକ୍ତି, ସାମର୍ଥ୍ୟ ଏବଂ ଲକ୍ଷ୍ୟସିଦ୍ଧି ପାଇଁ ଆଶୀର୍ବାଦ କରନ୍ତୁ । ତାଙ୍କର ଏହି ପ୍ରାର୍ଥନା ଆପଣଙ୍କ ପାଇଁ..”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
‘ପ୍ରଧାନମନ୍ତ୍ରୀ ଗରିବ କଲ୍ୟାଣ ପ୍ୟାକେଜ : କୋଭିଡ-19 ବିରୋଧରେ ଲଢ଼ୁଥିବା ସ୍ୱାସ୍ଥ୍ୟ କର୍ମୀଙ୍କ ପାଇଁ ବୀମା ଯୋଜନା’
ପ୍ରକ୍ରିୟାକୁ ବ୍ୟବସ୍ଥିତ କରିବା ଲାଗି ବୀମା ଦାବିର ପ୍ରକ୍ରିୟାକରଣ ପାଇଁ ଏକ ନୂଆ ପ୍ରଣାଳୀ ଆରମ୍ଭ
ଜିଲ୍ଲାପାଳଙ୍କ ଦ୍ୱାରା ପ୍ରମାଣିତ ଦାବିଗୁଡ଼ିକୁ 48 ଘଣ୍ଟା ମଧ୍ୟରେ ମଞ୍ଜୁରି ଦେବା ସହ ବୀମା ଅର୍ଥ ପଇଠ କରିବେ ବୀମା କମ୍ପାନୀ
ଅଗ୍ରଣୀ ସ୍ୱାସ୍ଥ୍ୟକର୍ମୀମାନଙ୍କର ନିରାପତ୍ତା କେନ୍ଦ୍ର ସରକାରଙ୍କ ସର୍ବୋଚ୍ଚ ପ୍ରାଥମିକତା
ଭାରତ ସରକାର କୋଭିଡ-19 ମୁକାବିଲାରେ ସବୁଠୁ ଆଗରେ ରହିଛନ୍ତି ଏବଂ ‘ସମ୍ପୂର୍ଣ୍ଣ ସରକାର’ ଦୃଷ୍ଟିକୋଣ ନେଇ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକର ପ୍ରୟାସରେ ସହାୟତା କରି ଆସୁଛନ୍ତି। ଏହି ପ୍ରୟାସରେ କେନ୍ଦ୍ର ସରକାର ଆଗୁଆ ଏକ ଜରୁରି ପଦକ୍ଷେପ ଗ୍ରହଣ କରି, 24.04.2021 ଠାରୁ ‘ପ୍ରଧାନମନ୍ତ୍ରୀ ଗରିବ କଲ୍ୟାଣ ପ୍ୟାକେଜ ଅନ୍ତର୍ଗତ କୋଭିଡ-19 ମୁକାବିଲା କରୁଥିବା ସ୍ୱାସ୍ଥ୍ୟ କର୍ମୀଙ୍କ ଲାଗି ବୀମା ଯୋଜନା’କୁ ଏକ ବର୍ଷ ପାଇଁ ବଢ଼ାଇ ଦେଇଛନ୍ତି।
ସମ୍ମୁଖ ଭାଗରେ ରହି ସ୍ୱାସ୍ଥ୍ୟ ସେବା ଯୋଗାଇ ଦେଉଥିବା ସ୍ୱାସ୍ଥ୍ୟକର୍ମୀମାନଙ୍କର ସୁରକ୍ଷାକୁ କେନ୍ଦ୍ର ସରକାରଙ୍କ ସର୍ବୋଚ୍ଚ ପ୍ରାଥମିକତା ଦେଇ ଆସିଛନ୍ତି। ସେଥିପାଇଁ କେନ୍ଦ୍ର ସରକାର ଗୋଟିଏ ବର୍ଷର ଅବଧି ଲାଗି ଏହି ବୀମା ଯୋଜନାକୁ ସମ୍ପ୍ରସାରିତ କରିଛନ୍ତି। ଏହାଛଡ଼ା ଏଥିରେ ସେହି ସ୍ୱାସ୍ଥ୍ୟ କର୍ମୀମାନଙ୍କର ଆଶ୍ରିତମାନଙ୍କୁ ସୁରକ୍ଷା ପ୍ରଦାନ କରାଯିବା ଜାରି ରହିବ, ଯେଉଁମାନଙ୍କୁ କୋଭିଡ-19 ରୋଗୀଙ୍କ ଯତ୍ନ ନେବା ଲାଗି ନିୟୋଜିତ କରାଯାଇଛି।
‘ପ୍ରଧାନମନ୍ତ୍ରୀ ଗରିବ କଲ୍ୟାଣ ପ୍ୟାକେଜ ଅନ୍ତର୍ଗତ କୋଭିଡ-19 ମୁକାବିଲା କରୁଥିବା ସ୍ୱାସ୍ଥ୍ୟ କର୍ମୀଙ୍କ ଲାଗି ବୀମା ଯୋଜନା’କୁ 30 ମାର୍ଚ୍ଚ, 2020ରେ ଆରମ୍ଭ କରଯାଇଥିଲା। ଏହି ଯୋଜନାକୁ ପ୍ରାରମ୍ଭରେ 90 ଦିନ ପର୍ଯ୍ୟନ୍ତ ଅବଧି ଲାଗି 50 ଲକ୍ଷ ଟଙ୍କାର ବ୍ୟାପକ ବ୍ୟକ୍ତିଗତ ଦୁର୍ଘଟଣା କଭର ପ୍ରଦାନ କରିବା ନିମନ୍ତେ ଆରମ୍ଭ କରାଯାଇଥିଲା। ଏହାର ହିତାଧିକାରୀମାନଙ୍କ ମଧ୍ୟରେ ଗୋଷ୍ଠୀ ସ୍ୱାସ୍ଥ୍ୟ କର୍ମୀ ଓ ଘରୋଇ ସ୍ୱାସ୍ଥ୍ୟ କର୍ମୀଙ୍କ ସମେତ ସମସ୍ତ ସ୍ୱାସ୍ଥ୍ୟ ସେବା ପ୍ରଦାନକାରୀମାନଙ୍କୁ ସାମିଲ କରାଯାଇଥିଲା। ସରକାର ଏହି ଯୋଜନାକୁ କୋଭିଡ ରୋଗୀଙ୍କ ଯତ୍ନ ନେବା ଲାଗି ତଥା ସେହି ଲୋକମାନଙ୍କ ପାଇଁ ପ୍ରସ୍ତୁତ କରିଥିଲେ ଯେଉଁମାନେ କୋଭିଡ 19 ରୋଗୀଙ୍କ ପ୍ରତ୍ୟକ୍ଷ ସଂସ୍ପର୍ଶରେ ଆସିଛନ୍ତି ଏବଂ ସେମାନେ ଏଥିରେ ପ୍ରଭାବିତ ହେବାର ଆଶଙ୍କା ରହିଥିଲା। ନ୍ୟୁ ଇଣ୍ଡିଆ ଆସ୍ୟୋରାନ୍ସ କମ୍ପାନୀ ର ବୀମା ପଲିସି ଜରିଆରେ ଏହାକୁ କାର୍ଯ୍ୟକାରୀ କରାଯାଉଛି। ବର୍ତ୍ତମାନସୁଦ୍ଧା ବୀମା ପଲିସିକୁ ଦୁଇଥର ସମ୍ପ୍ରସାରଣ କରାଯାଇ ସାରିଲାଣି।
ରାଜ୍ୟ ଓ ଅନ୍ୟ ଅଂଶୀଦାରମାନେ ବୀମା ଦାବିରେ ବିଳମ୍ବ ହେଉଥିବା ଅଭିଯୋଗ ଆଣିଛନ୍ତି। ଏହି ବିଳମ୍ବକୁ ଦୂର କରିବା ଏବଂ ବୀମା ଦାବି ପୂରଣ କରିବା କାର୍ଯ୍ୟକୁ ସୁସଂଗତ ଓ ସରଳ କରିବାକୁ ନେଇ ଦାବି ଅନୁମୋଦନ ଲାଗି ଏକ ନୂଆ ପ୍ରଣାଳୀ ଆରମ୍ଭ କରିବାକୁ ନିଷ୍ପତ୍ତି ନିଆଯାଇଛି। ଏହାର ଅନ୍ତର୍ଗତ ଜିଲ୍ଲାପାଳଙ୍କ ସ୍ତରରେ ରାଜ୍ୟ ସରକାର ଯଥାସମ୍ଭବ ତତ୍ପରତାର ସହିତ କାମ କରିପାରିବେ। ଜିଲ୍ଲାପାଳ ପ୍ରତ୍ୟେକ ମାମଲାର ଯାଞ୍ଚ କରିବେ ଏବଂ ବୀମାର ଦାବି ଯୋଜନା ମାନକ ପରିଚାଳନା ପଦ୍ଧତି  ଅନୁଯାୟୀ ହୋଇଛି କି ନାହିଁ ତାହା ପ୍ରମାଣିତ କରିବେ। ଅନ୍ୟପକ୍ଷରେ ଜିଲ୍ଲାପାଳଙ୍କ ପ୍ରମାଣପତ୍ର ଆଧାରରେ ବୀମା କମ୍ପାନୀ 48 ଘଣ୍ଟାର ଅବଧି ମଧ୍ୟରେ ଦାବି ଅନୁମୋଦନ ଓ ଏହାକୁ ପୂରଣ କରିବେ। ଏହାବ୍ୟତୀତ, ବ୍ୟବସ୍ଥିତ ଓ ତ୍ୱରିତ ସମାଧାନ ଲାଗି ଜିଲ୍ଲାପାଳ ମଧ୍ୟ ଯଥାସମ୍ଭବ ପଦକ୍ଷେପ ଗ୍ରହଣ କରିବେ। କେନ୍ଦ୍ର ସରକାରଙ୍କ ଡାକ୍ତରଖାନା ଏମ୍ସ/ରେଳବାଇ ଆଦି ପକ୍ଷରୁ ଆସୁଥିବା ମାମଲାରେ ମଧ୍ୟ ଜିଲ୍ଲାପାଳ ବୀମା ଦାବିଗୁଡ଼ିକୁ ପ୍ରମାଣିତ କରିବେ।
ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ସମସ୍ତ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ଏହି ନୂଆ ବ୍ୟବସ୍ଥା ସମ୍ପର୍କରେ ସୂଚନା ଦେବା ସହିତ ତୁରନ୍ତ ଏହାକୁ କାର୍ଯ୍ୟକାରୀ କରିବା ନିମନ୍ତେ କୁହାଯାଇଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ ସରକାର ଷ୍ଟାର୍ଟଅପ୍ ଓ ଘରୋଇ କ୍ଷେତ୍ରକୁ ବିକାଶରେ ଅଂଶୀଦାର ଭାବରେ ଦେଖୁଛନ୍ତି : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହି ତଥ୍ୟକୁ ସ୍ବୀକାର କରିଛନ୍ତି ଯେ ଭାରତ ଅନୁମତି ଓ ରିହାତିର ଦାବୀ କରୁଥିବା ଏକ ଦେଶର ସ୍ଥିତିରୁ ଧୀରେ ଧୀରେ ନିଜର ମାର୍ଗକୁ ଉନ୍ନତ କରି ଏବେ ବିଶ୍ବ ପ୍ରଯୁକ୍ତିର ଇକୋସିଷ୍ଟମରେ ମାଲିକାନା ସମ୍ବନ୍ଧିତ ଅଂଶର ନିର୍ମାଣ କରୁଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟ୍ବିଟରରେ ଏକ ପୋଷ୍ଟ କରି ଲେଖିଛନ୍ତି :
‘‘ପ୍ରଯୁକ୍ତି ଉଦ୍ୟୋଗୀ ବୃନ୍ଦା କପୁର ଲେଖିଛନ୍ତି ଯେ କିପରି ଭାରତ ସରକାର ଷ୍ଟାର୍ଟଅପ୍ ଓ ଘରୋଇ କ୍ଷେତ୍ରକୁ ବିକାଶର ଅଂଶୀଦାର ଭାବରେ ଦେଖୁଛନ୍ତି … ନିଶ୍ଚିତ ପଢ଼ନ୍ତୁ ’’
BS
(
ନିର୍ବାଚନ ଆୟୋଗ
ଇଣ୍ଟରନାସନାଲ ଇନଷ୍ଟିଚ୍ୟୁଟ ଫର ଡେମୋକ୍ରେସି ଏବଂ ଇଲୋକ୍ଟୋରାଲ ଆସିଷ୍ଟସ୍ ର ପରାମର୍ଶଦାତା ବୋର୍ଡରେ ସାମିଲ ହେଲେ ପୂର୍ବ ମୁଖ୍ୟ ନିର୍ବାଚନ ଆୟୁକ୍ତ  ଶ୍ରୀ ସୁନିଲ ଆରୋରା se
ଭାରତର ପୂର୍ବ ମୁଖ୍ୟ ନିର୍ବାଚନ ଆୟୁକ୍ତ ଶ୍ରୀ ସୁନିଲ ଆରୋରାଙ୍କୁ ଅନ୍ତରାଷ୍ଟ୍ରୀୟ ଲୋକତନ୍ତ୍ର ଏବଂ ନିର୍ବାଚନ ସହାୟତା ସଂସ୍ଥାନ ର ପରାମର୍ଶଦାତା ବୋର୍ଡରେ ଯୋଗଦେବାକୁ ଆମନ୍ତ୍ରିତ କରାଯାଇଛି । ଶ୍ରୀ ସୁନିଲ ଆରୋରାଙ୍କର ଅନ୍ତରାଷ୍ଟ୍ରୀୟ ସଂସ୍ଥାନ କାର୍ଯ୍ୟରେ ମହତ୍ୱପୂର୍ଣ୍ଣ ଯୋଗଦାନ ଦେବାରେ ସମୃଦ୍ଧ ନେତୃତ୍ୱ ଅନୁଭବ, ଜ୍ଞାନ ଏବଂ କୌଶଳ ରହିଛି । ସଂସ୍ଥାନକୁ ୧୫ ସଦସ୍ୟ ବିଶିଷ୍ଟ ପରାମର୍ଶଦାତା ବୋର୍ଡ ଦ୍ୱାରା ସହାୟତା ପ୍ରଦାନ କରାଯାଇଥାଏ ଯେଉଁଥିରେ ବିଭିନ୍ନ ପ୍ରକାରର ପୃଷ୍ଠଭୂମିରୁ ଆସିଥିବା ପ୍ରତିଷ୍ଠିତ ବ୍ୟକ୍ତି ତଥା ବିଶେଷଜ୍ଞ ସାମିଲ ରହିଥାନ୍ତି ।
ଇଣ୍ଟରନାସନାଲ ଇନଷ୍ଟିଚିଟୁ ଫର ଡେମୋକ୍ରେସି ଏବଂ ଇଲେକ୍ଟୋରାଲ ଆସିଷ୍ଟସ୍  ୧୯୯୫ରେ ସ୍ୱିଡେନର ଷ୍ଟକହୋମ ଠାରେ ସ୍ଥାପିତ ଏକ ଅନ୍ତ ସରକାରୀ ସଂଗଠନ ଅଟେ, ଯାହାର ଲକ୍ଷ୍ୟ ସମଗ୍ର ଦେଶରେ ସ୍ଥାୟୀ ଲୋକତନ୍ତ୍ରର ସମର୍ଥନ କରିବା । ଇଣ୍ଟରନାସନାଲ ଆଇଡିଇଏରେ ବର୍ତ୍ତମାନ ୩୪ ସଦସ୍ୟ ଦେଶ ରହିଛନ୍ତି, ଯେଉଁଥିରେ ସମସ୍ତ ମହାଦ୍ୱୀପ ଗୁଡ଼ିକର ବଡ଼ ଏବଂ ଛୋଟ, ପୁରୁଣା ଏବଂ ନୂଆ ଲୋକତନ୍ତ୍ର ସାମିଲ ରହିଛି। ଭାରତ ଆଇଡିଇଏର ସଂସ୍ଥାପକ ସଦସ୍ୟମାନଙ୍କ ମଧ୍ୟରେ ଅନ୍ୟତ । ଶ୍ରୀ ସୁନିଲ ଅରୋଡା ୨ ଡିସେମ୍ବର ୨ଠ୧୮ରୁ ୧୨ ଅପ୍ରେଲ ୨ଠ୨୧ ପର୍ଯ୍ୟନ୍ତ ଭାରତର ୨୩ତମ ମୁଖ୍ୟ ନିର୍ବାଚନ ଆୟୁକ୍ତ ଥିଲେ । ଶ୍ରୀ ଅରୋଡା ଭାରତର ନିର୍ବାଚନ ଆୟୁକ୍ତ ଭାବରେ ୧ ସେପ୍ଟେମ୍ବର ୨ଠ୧୭ରେ ଭାରତ ନିର୍ବାଚନ ଆୟୋଗରେ ଦାୟିତ୍ୱ ଗ୍ରହଣ କରିଥିଲେ । ଆୟୋଗରେ ତାଙ୍କର ୪୨ ମାସରୁ ଉଦ୍ଧ୍ୱର୍ କାର୍ଯ୍ୟକାଳ ମଧ୍ୟରେ, ଆୟୋଗ ୨ଠ୧୯ରେ ୧୭ତମ ଲୋକସଭାର ସାଧାରଣ ନିର୍ବାଚନ ଏବଂ ୨୪ ରାଜ୍ୟ ବିଧାନସଭାଗୁଡ଼ିକର ନିର୍ବାଚନ ସହିତ ଉପ-ନିର୍ବାଚନ ଏବଂ ଦ୍ୱିବାର୍ଷିକ ନିର୍ବାଚନ ସଫଳତାପୂର୍ବକ କରାଇଥିଲେ । ୧୯୮ଠ ବ୍ୟାଚର ଭାରତୀୟ ପ୍ରଶାସନିକ ସେବାର ଅଧିକାରୀ ଶ୍ରୀ ଅରୋଡା ଏହା ପୂର୍ବରୁ ଭାରତ ସରକାର ଏବଂ ରାଜସ୍ଥାନ ରାଜ୍ୟ ସରକାରଙ୍କ ବିଭିନ୍ନ ପ୍ରମୁଖ ବିଭାଗଗୁଡ଼ିକରେ ନେତୃତ୍ୱ ନେଇଥିଲେ ।
ଶ୍ରୀ ସୁନିଲ ଅରୋଡାଙ୍କ ନେତୃତ୍ୱରେ, ଭାରତର ନିର୍ବାଚନ ଆୟୋଗ ୯୩ଠ ମିଲିଅନରୁ ଉଦ୍ଧ୍ୱର୍ ମତଦାତାମାନଙ୍କର ଏକୀକୃତ ଡାଟାବେସ ଏବଂ ଏକ ରାଷ୍ଟ୍ର ବ୍ୟାପୀ ହେଲ୍ପଲାଇନ ୧୯୫ଠ ତିଆରି କରି ଆମର ଡିଜିଟାଲ କାର୍ଯ୍ୟକ୍ରମକୁ ତ୍ୱରାନ୍ୱିତ କରିଥିଲେ । ସିଟିଜେନ ଭିଜିନ ସହାୟତା ପାଇଁ ସେ ଏକ ନବନ୍ମେଷୀ ଉପକରଣ- ସିଭିଜିନ ଆପର ପ୍ରଚଳନ କରିଥିଲେ । ଏହା ଏପରି ଏକ ଉପକରଣ ଅଟେ ଯେ ନିର୍ବାଚନ ହେଉଥିବା ସ୍ଥାନରେ ନାଗରିକମାନଙ୍କୁ ଆଦର୍ଶ ଆଚରଣ ସଂହିତା ଉଲ୍ଲଂଘନ ମାମଲାର ରିପୋର୍ଟ କରିବାରେ ସକ୍ଷମ ହୋଇଥାଏ । ବରିଷ୍ଠ ନାଗରିକ ଏବଂ ଭିନ୍ନକ୍ଷମ ବ୍ୟକ୍ତିମାନଙ୍କର ନିଜ ଘରୁ ଭୋଟ ଦେବାରେ ସକ୍ଷମ କରିବାକୁ ଡାକ ମତ ପତ୍ର ସୁବିଧା ପ୍ରଦାନ କରିବାରେ ଶ୍ରୀ ଅରୋଡାଙ୍କର ବ୍ୟକ୍ତିଗତ ପଦକ୍ଷେପକୁ ବହୁତ ପ୍ରଶଂସା କରାଯାଇଛି । ସେ ଏହା ମଧ୍ୟ ସୁନିଶ୍ଚିତ କରିଥିଲେ ଯେ ନିର୍ବାଚନକୁ ସୁଗମ ଏବଂ ସମାବେଶୀ କରିବା ପାଇଁ ମତଦାନ କେନ୍ଦ୍ରଗୁଡ଼ିକୁ ସର୍ବନିମ୍ନ ସୁବିଧାଗୁଡ଼ିକ ସହିତ ମତଦାନ କେନ୍ଦ୍ରଗୁଡ଼ିକୁ ତଳ ମହଲାକୁ ସ୍ଥାନାନ୍ତରିତ କରାଯାଉ । ଇଲେଟ୍ରୋନିକ ମାଧ୍ୟମରେ ପ୍ରେସିତ ଡାକ ମତ ପତ୍ର ମଧ୍ୟ ସଶସ୍ତ୍ର ସୈନିକମାନଙ୍କ ପାଇଁ ନିଜର ପୋଷ୍ଟିଂ ସ୍ଥାନରୁ ଭୋଟ ଦେବା ପାଇଁ ଏକ ଉପଯୋଗୀ ସୁବିଧା ପ୍ରସ୍ତୁତ କରିଥିଲେ ।
ସମଗ୍ର ବିଶ୍ୱରେ ଥିବା ନିର୍ବାଚନ ପରିଚାଳନା ସଂସ୍ଥାଗୁଡ଼ିକ ମଧ୍ୟରେ ପାରସ୍ପରିକ ଜ୍ଞାନ ବଣ୍ଟନ ଦ୍ୱାରା ଏକ ସଘନ ଏବଂ ସଶକ୍ତ ଗଣତନ୍ତ୍ର ପ୍ରତିଷ୍ଠା ବିଶ୍ୱାସ କରିବା ଉପରେ ଭାରତୀୟ ନିର୍ବାଚନ ଆୟୋଗ ବିଶ୍ୱାସ କରେ । ଶ୍ରୀ ଅରୋଡାଙ୍କର କାର୍ଯ୍ୟକାଳ ମଧ୍ୟରେ ଆସୋସିଏସନ ଅଫ ୱାର୍ଲ୍ଡ ଇଲେକ୍ସନ ବଡିଜ  ଏବଂ ଫୋରମ ଅଫ ଦ ଇଲେକ୍ସନ ମ୍ୟାନେଜମେଣ୍ଟ ବଡିଜ ଅଫ ସାଉଥ ଏସିଆ ର ଅଧ୍ୟକ୍ଷ ଭାବେ କାର୍ଯ୍ୟକାଳରେ ଭାରତୀୟ ନିର୍ବାଚନ ଆୟୋଗର ଦକ୍ଷତା ବୃଦ୍ଧି ସୁନିଶ୍ଚିତ କରିଥିଲେ । ଇଣ୍ଡିଆ ଇଣ୍ଟରନାସନାଲ ଇନଷ୍ଟିଚିଟୁ ଅଫ ଡେମେକ୍ରେସି ଆଣ୍ଡ ଇଲେକ୍ସନ ମ୍ୟାନେଜମେଣ୍ଟ, ନୂଆଦିଲ୍ଲୀର ଇଏମଭିର ସଦସ୍ୟମାନଙ୍କ ମଧ୍ୟରେ ସର୍ବୋତ୍ତବ ବ୍ୟବସ୍ଥା ଓ କ୍ଷମତା ନିର୍ମାଣ ବାଣ୍ଟିବା ପାଇଁ ଏକ ଇ-ୱେବ ସ୍ଥାପନ କରାଯାଇଛି ।
NS / MB
(Visitor Counter : 156
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କମ୍ପାଉଣ୍ଡ ତୀରନ୍ଦାଜରେ ସ୍ୱର୍ଣ୍ଣ ଜିତିବା ପାଇଁ ଓଜାସ ପ୍ରବୀଣ ଦେଓଟେଲଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଏସୀୟ କ୍ରୀଡ଼ାରେ କମ୍ପାଉଣ୍ଡ ତୀରନ୍ଦାଜ ପୁରୁଷ ବ୍ୟକ୍ତିଗତ ପ୍ରତିଯୋଗିତାରେ ସ୍ୱର୍ଣ୍ଣ ଜିତିଥିବାରୁ ଓଜାସ ପ୍ରବୀଣ ଦେଓଟେଲଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ କମ୍ପାଉଣ୍ଡ ତୀରନ୍ଦାଜ ପୁରୁଷ ବ୍ୟକ୍ତିଗତ ପ୍ରତିଯୋଗିତାରେ ସ୍ୱର୍ଣ୍ଣ ଜିତିଥିବା ଓଜାସ୍ ପ୍ରବୀଣ ଦେଓଟେଲଙ୍କୁ ଅଭିନନ୍ଦନ । ତାଙ୍କ ପାରଦର୍ଶିତା, ନିଷ୍ଠା ଏବଂ ଧ୍ୟାନ ପୁଣି ଥରେ ଏହା କରି ଦେଖାଇଛି ଓ ଆମ ଦେଶକୁ ଗର୍ବିତ କରିଛି ।’
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ – 19 ଅପଡେଟ୍
ଦେଶ ବ୍ୟାପୀ ଟିକାକରଣ ଅଭିଯାନ ଅନ୍ତର୍ଗତ 174.24 କୋଟି ଟିକା ପ୍ରଦାନ କରାଯାଇଛି।
ବର୍ତ୍ତମାନ ଭାରତରେ ସକ୍ରିୟ ରୋଗୀଙ୍କ ସଂଖ୍ୟା ହେଉଛି 3,32,918
ସକ୍ରିୟ ମାମଲା 0.78 % ରହିଛି
ବର୍ତ୍ତମାନ ଆରୋଗ୍ୟ ହାର ରହିଛି 98.03%
ଗତ 24 ଘଣ୍ଟା ମଧ୍ୟରେ 67,538 ଜଣ ଆରୋଗ୍ୟ ଲାଭ କରିଛନ୍ତି। ସମୁଦାୟ ଆରୋଗ୍ୟ ସଂଖ୍ୟା 4,19,10,984
ଗତ 24 ଘଣ୍ଟା ମଧ୍ୟରେ 30,757 ଟି ନୂତନ ମାମଲାକୁ ରେକର୍ଡ଼ କରାଯାଇଛି
ଦୈନିକ ପଜିଟିଭ୍ ହାର 
ସାପ୍ତାହିକ ପଜିଟିଭ୍ ହାର 
ଏପର୍ଯ୍ୟନ୍ତ 75.55 କୋଟି ସମୁଦାୟ ଟେଷ୍ଟ କରାଯାଇଛି; ଗତ 24 ଘଣ୍ଟା ମଧ୍ୟରେ 11,79,705 ଟି ପରୀକ୍ଷା କରାଯାଇଛି
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମେରି ମାଟି ମେରା ଦେଶ ସଙ୍ଗୀତ ପ୍ରତ୍ୟେକ ଭାରତୀୟଙ୍କ ହୃଦୟରେ ଗଭୀର ଭାବେ ଗୁଞ୍ଜନ କରିଥାଏ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମେରି ମାଟି ମେରା ଦେଶ ସଙ୍ଗୀତକୁ ପ୍ରଶଂସା କରିଛନ୍ତି ।
ଏକ୍ସରେ ସେ ପୋଷ୍ଟ କରିଛନ୍ତି:
‘ମେରି ମାଟି ମେରା ଦେଶ ସଙ୍ଗୀତ ପ୍ରତି ଭାରତୀୟଙ୍କ ହୃଦୟରେ ଗଭୀର ଭାବେ ପ୍ରତିଫଳିତ ହୋଇ ଆମ ପ୍ରିୟ ଦେଶ ପାଇଁ ବଳିଦାନକୁ ମନେ ପକାଇଥାଏ । ଆସନ୍ତୁ ସମସ୍ତେ ଏହି ଆନ୍ଦୋଳନକୁ ସଫଳ କରିବା, ଯାହା ଆଗାମୀ ପିଢ଼ିକୁ ପ୍ରେରଣା ଦେବ’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ 34ତମ ପ୍ରଗତି ସମୀକ୍ଷା ବୈଠକ ଅନୁଷ୍ଠିତ
ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ 34ତମ ପ୍ରଗତି ସମୀକ୍ଷା ବୈଠକ ଅନୁଷ୍ଠିତ ହୋଇଯାଇଛି। ଆଜିର ବୈଠକରେ, ବିଭିନ୍ନ ପ୍ରକଳ୍ପ, କାର୍ଯ୍ୟକ୍ରମ ଏବଂ ଅଭିଯୋଗ ସମୀକ୍ଷା କରାଯାଇଥିଲା। ରେଳ ମନ୍ତ୍ରଣାଳୟ, ସଡ଼କ ପରିବହନ ଓ ରାଜପଥ ମନ୍ତ୍ରଣାଳୟ ଏବଂ ଆବାସ ଓ ସହରାଞ୍ଚଳ ବ୍ୟାପାର ମନ୍ତ୍ରଣାଳୟ ସଂକ୍ରାନ୍ତ ପ୍ରକଳ୍ପଗୁଡ଼ିକ ସମୀକ୍ଷା କରାଯାଇଥିଲା। ମୋଟ 1 ଲକ୍ଷ କୋଟି ଟଙ୍କାରୁ ଅଧିକ ଏହିସବୁ ପ୍ରକଳ୍ପ ଉତ୍ତର ପ୍ରଦେଶ, ମଧ୍ୟପ୍ରଦେଶ, ରାଜସ୍ଥାନ, ଜମ୍ମୁ ଓ କଶ୍ମୀର, ପଶ୍ଚିମବଙ୍ଗ, ମହାରାଷ୍ଟ୍ର, ଦିଲ୍ଲୀ, ହରିୟାଣା, ଗୁଜରାଟ ଓ ଦାଦ୍ରା ନଗର ଓ ହାଭେଳି ସମେତ 10ଟି ରାଜ୍ୟ ଏବଂ କେନ୍ଦ୍ରଶାସିତ ପ୍ରଦେଶରେ ରହିଛି।
ଏହି ସମୀକ୍ଷା ଅବସରରେ, ଆୟୁଷ୍ମାନ ଭାରତ ଏବଂ ଜଳ ଜୀବନ ମିଶନ ଭଳି କାର୍ଯ୍ୟକ୍ରମର ସମୀକ୍ଷା କରାଯାଇଥିଲା। ଏହାଛଡ଼ା ଉପଭୋକ୍ତା ବ୍ୟାପାର ମନ୍ତ୍ରଣାଳୟ ସଂକ୍ରାନ୍ତ ଅଭିଯୋଗ ପ୍ରସଙ୍ଗରେ ଆଲୋଚନା କରାଯାଇଥିଲା।
ଅଭିଯୋଗଗୁଡ଼ିକର ବିସ୍ତୃତ ସମାଧାନ ସୁନିଶ୍ଚିତ ଓ ତ୍ୱରାନ୍ୱିତ କରିବା ଲାଗି ସମସ୍ତ ବିଭାଗୀୟ ଅଧିକାରୀମାନଙ୍କୁ ପ୍ରଧାନମନ୍ତ୍ରୀ ନିର୍ଦ୍ଦେଶ ଦେଇଥିଲେ। ଯେଉଁସବୁ ପ୍ରକଳ୍ପ ସମୀକ୍ଷା କରାଯାଇଥିଲା, ସେଗୁଡ଼ିକୁ ଧାର୍ଯ୍ୟ ତାରିଖ ସୁଦ୍ଧା ସମ୍ପୂର୍ଣ୍ଣ କରିବା ଲାଗି ବିଳମ୍ବିତ ପ୍ରସଙ୍ଗଗୁଡ଼ିକର ଶୀଘ୍ର ସମାଧାନ ସୁନିଶ୍ଚିତ କରିବା ନିମନ୍ତେ ପ୍ରଧାନମନ୍ତ୍ରୀ ମୁଖ୍ୟ ସଚିବମାନଙ୍କୁ ନିର୍ଦ୍ଦେଶ ଦେଇଥିଲେ। ସେ କହିଥିଲେ ଯେ ଯଥାଶୀଘ୍ର ସମସ୍ତ ରାଜ୍ୟ ଆୟୁଷ୍ମାନ ଭାରତର ଶତପ୍ରତିଶତ ପଞ୍ଜୀକରଣ ସମ୍ପୂର୍ଣ୍ଣ କରିବା ଦିଗରେ ଧ୍ୟାନ ଦେବା ଉଚିତ। ସେହିପରି ଜଳ ଜୀବନ ମିଶନ ଅନ୍ତର୍ଗତ ଲକ୍ଷ୍ୟ ହାସଲ କରିବା ନିମନ୍ତେ ମିଶନ ମୋଡରେ କାର୍ଯ୍ୟ କରିବା ଲାଗି ଏକ କାର୍ଯ୍ୟଖସଡ଼ା ପ୍ରସ୍ତୁତ କରିବାକୁ ସେ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ପରାମର୍ଶ ଦେଇଥିଲେ।
ପୂର୍ବରୁ ଅନୁଷ୍ଠିତ 33ଟି ପ୍ରଗତି ସମୀକ୍ଷା ବୈଠକରେ 18ଟି କ୍ଷେତ୍ରରେ 280ଟି ପ୍ରକଳ୍ପ ସହିତ 50ଟି କାର୍ଯ୍ୟକ୍ରମ/ଯୋଜନା ଏବଂ ଅଭିଯୋଗର ସମୀକ୍ଷା କରାଯାଇସାରିଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନବରାତ୍ରୀ ଅବସରରେ ମା କୁଷ୍ମାଣ୍ଡା ଓ ମା ସ୍କନ୍ଦମାତାଙ୍କ ପ୍ରାର୍ଥନା କଲେ ପ୍ରଧାନମନ୍ତ୍ରୀ
ନବରାତ୍ରୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମା କୁଷ୍ମାଣ୍ଡା ଓ ମା ସ୍କନ୍ଦମାତାଙ୍କ ନିକଟରେ ଭକ୍ତମାନଙ୍କ ପାଇଁ ଆଶୀର୍ବାଦ କାମନା କରିବା ସହ ଦେବୀମାନଙ୍କ ଉଦ୍ଦେଶ୍ୟରେ ସ୍ତୁତି ନିବେଦନ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ମା କୁଷ୍ମାଣ୍ଡାଙ୍କୁ ପ୍ରାର୍ଥନା କରିବା ସହ ନିଜର ବିଭିନ୍ନ ପ୍ରୟାସ ପାଇଁ ତାଙ୍କ ଆଶୀର୍ବାଦ କାମନା କରୁଛି । ତାଙ୍କୁ ସମର୍ପିତ ଏକ ସ୍ତୁତି ଏଠାରେ ନିବେଦନ କରୁଛି ।”
“ନବରାତ୍ରୀରେ ଦେବୀ ସ୍କନ୍ଦମାତାଙ୍କ ଉପାସନା କରାଯାଏ । ମା ସ୍କନ୍ଦମାତା ନିଜ ଭକ୍ତମାନଙ୍କୁ ସମସ୍ତ ପ୍ରତିକୂଳ ପରିସ୍ଥିତି ଅତିକ୍ରମ କରିବା ପାଇଁ ଶକ୍ତି ପ୍ରଦାନ କରନ୍ତୁ ବୋଲି ପ୍ରାର୍ଥନା କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ୟୁଏନଏଚକ୍ୟୁରେ ଅର୍ନ୍ତଜାତୀୟ ଯୋଗ ଦିବସ ପାଳନ କାର୍ଯ୍ୟକ୍ରମରେ ଭାଗନେବେ ପ୍ରଧାନମନ୍ତ୍ରୀ
ୟୁଏନଏଚକ୍ୟୁରେ ଅନ୍ତର୍ଜାତୀୟ ଯୋଗଦିବସ ପାଳନ ସମାରୋହରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦି ଅଂଶଗ୍ରହଣ କରିବେ ।
ଜାତିସଂଘ ସାଧାରଣ ସଭାର ଅଧ୍ୟକ୍ଷ ଶ୍ରୀ ସାବା କୋରୋସିଙ୍କ ଏକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ୟୁଏନଏଚକ୍ୟୁରେ ଅନ୍ତର୍ଜାତୀୟ ଯୋଗ ଦିବସ ସମାରୋହରେ ଆପଣଙ୍କୁ ଦେଖିବାକୁ ଉତ୍ସୁକ ଅଛି । ଆପଣଙ୍କ ଅଂଶଗ୍ରହଣ ଏହି କାର୍ଯ୍ୟକ୍ରମକୁ ଆହୁରି ସ୍ୱତନ୍ତ୍ର ବନାଇବ ।
ଯୋଗ ସୁନ୍ଦର ସ୍ୱାସ୍ଥ୍ୟ ଏବଂ ସୁସ୍ଥତା ଦିଗରେ ଦୁନିଆକୁ ଏକାଠି କରିଥାଏ । ଏହା ବୈଶ୍ୱିକ ସ୍ତରରେ ଅଧିକ ଲୋକପ୍ରିୟ ହେଉ ।’
SR
(
ରେଳ ମନ୍ତ୍ରଣାଳୟ
ରେଳବାଇ ପକ୍ଷରୁ ସିଆଲଦା ଓ ପୁରୀ ମଧ୍ୟରେ ଚାଲିବ ପୂଜା ସ୍ପେଶାଲ ଟ୍ରେନ
ପାର୍ବଣ ଋତୁରେ ଯାତ୍ରୀମାନଙ୍କ ଭିଡକୁ ଦୃଷ୍ଟିରେ ରଖି ପୂର୍ବ ରେଲବାଇ ପକ୍ଷରୁ ସିଆଲଦା ଓ ପୁରୀ ମଧ୍ୟରେ ପୂଜା ସ୍ପେଶାଲ ଟ୍ରେନ ଚଲାଇବା ପାଇଁ ବ୍ୟବସ୍ଥା ହୋଇଛି ।
୦୩୧୦୧ ସିଆଲଦା-ପୁରୀ ପୂଜା ସ୍ପେଶାଲ ଅକ୍ଟୋବର ୧,୨୦୨୨ରୁ ଅକ୍ଟୋବର ୨୯,୨୦୨୨ ମଧ୍ୟରେ  ପ୍ରତି ଶନିବାର ରାତି ୧୧.୫୦ରେ ସିଆଲଦାରୁ ବାହାରି ପରଦିନ ପୁରୀ ଠାରେ ସକାଳ ୯.୩୫ରେ ପହଞ୍ଚିବ ଓ ୦୩୧୦୨ ପୁରୀ- ସିଆଲଦା ପୂଜା ସ୍ପେଶାଲ ଅକ୍ଟୋବର ୨,୨୦୨୨ରୁ ଅକ୍ଟୋବର ୩୦,୨୦୨୨ ମଧ୍ୟରେ  ପ୍ରତି ରବିବାର ପୁରୀ ଠାରୁ ଅପରାହ୍ନ ୩.୫୦ରେ ବାହାରି ପରଦିନ ରାତି ୨ଟାରେ ସିଆଲଦାରେ ପହଞ୍ଚିବ ।
ଏହି ସ୍ପେଶାଲ ଟ୍ରେନ ଉଭୟ ଦିଗରେ ଭଟ୍ଟନଗର, ଆନ୍ଦୁଲ, ଖଡଗପୁର, ବାଲେଶ୍ୱର, ଭଦ୍ରକ, ଯାଜପୁର କେଉଁଝର ରୋଡ, କଟକ, ଭୁବନେଶ୍ୱର ଓ ଖୋର୍ଦ୍ଧାରୋଡ ଷ୍ଟେସନରେ ଅଟକିବ ।
ସେପ୍ଟେମ୍ବର ୧୭, ୨୦୨୨ ଠାରୁ ପିଆରଏସ ଓ ଇଣ୍ଟରନେଟ ମାଧ୍ୟମରେ ୦୩୧୦୧ ସିଆଲଦା-ପୁରୀ ପୂଜା ସ୍ପେଶାଲ ଟ୍ରେନ ପାଇଁ ବୁକିଂ ଆରମ୍ଭ ହେବ । ଏହି ପୂଜା ସ୍ପେଶାଲ ଟ୍ରେନ ପାଇଁ ସାଧାରଣ ଦେୟ ଠାରୁ ଅତିରିକ୍ତ ସ୍ୱତନ୍ତ୍ର ଦେୟ ନିଆଯିବ । ଏହି ଟ୍ରେନରେ କୌଣସି ରିହାତିଯୋଗ୍ୟ ବୁକିଂ ହେବ ନାହିଁ । ତତ୍କାଳ କୋଟା ମଧ୍ୟ ଉପଲବ୍ଧ ହେବ ନାହିଁ ।
SR
(Visitor Counter : 122
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି -୭ ଶିଖର ସମ୍ମିଳନୀ ଅବସରରେ ୟୁରୋପୀୟ ଆୟୋଗର ସଭାପତିଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୭ ଜୁନ୍ ୨୦୨୨ ରେ ଜମାନୀର ସ୍ଲୋସ୍ ଏଲାମୁ ଠାରେ ଜି-୭ ସମ୍ମିଳନୀ ଅବସରରେ ୟୁରୋପୀୟ ଆୟୋଗର ସଭାପତି ମାନ୍ୟବର ସୁଶ୍ରୀ ଉର୍ସୁଲା ଭନ୍ ଡେର୍ ଲିଏନଙ୍କୁ ଭେଟିଛନ୍ତି ।
ରାଇସିନା ଆଲୋଚନା ସମୟରେ ଏପ୍ରିଲ ୨୦୨୨ ରେ ରାଷ୍ଟ୍ରପତି ଭୋନ୍ ଡେର୍ ଲିଏନଙ୍କୁ ଦିଲ୍ଲୀ ଗସ୍ତରେ ଆସିଥିବା ପ୍ରଧାନମନ୍ତ୍ରୀ ମନେ ପକାଇ ଦେଇଥିଲେ । ଭାରତ ଏବଂ ୟୁରୋପିଆନ ଆୟୋଗ ମଧ୍ୟରେ ବାଣିଜ୍ୟ, ପୁଞ୍ଜି ବିନିଯୋଗ ଏବଂ ଜିଆଇ ଚୁକ୍ତିନାମା ଉପରେ ଆଲୋଚନା ଆରମ୍ଭ ହେବାପରେ ନେତାମାନେ ଖୁସି ବ୍ୟକ୍ତ କରିଛନ୍ତି । ସେମାନେ ଡିଜିଟାଲ୍ ସହଯୋଗ, ଜଳବାୟୁ କାର୍ଯ୍ୟଯୋଜନା ଏବଂ ପ୍ରଯୁକ୍ତିବିଦ୍ୟା ଏବଂ ନବସୃଜନ ସମେତ ବିଭିନ୍ନ କ୍ଷେତ୍ରରେ ଭାରତ-ୟୁରୋପିଆନ ଆୟୋଗ ଯୋଗଦାନର ସମୀକ୍ଷା କରିଥିଲେ ।
ସମସାମୟିକ ବିଶ୍ୱ ତଥା ଆଞ୍ଚଳିକ ବିକାଶ ଉପରେ ଉଭୟ ନେତା ମତ ବିନିମୟ କରିଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସେଣ୍ଟ୍ରାଲ ଭିଷ୍ଟାରେ ସାପ୍ତାହିକ ସାଂସ୍କୃତିକ କାର୍ଯ୍ୟକ୍ରମ ଆୟୋଜନ ପାଇଁ ନିଆରା ସାଂସ୍କୃତିକ ପ୍ରଦର୍ଶନୀ କଳାଞ୍ଜଳିକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ସଂସ୍କୃତି ମନ୍ତ୍ରଣାଳୟଙ୍କ ନିଆରା ସାଂସ୍କୃତିକ ପ୍ରଦର୍ଶନୀ କଳାଞ୍ଜଳିକୁ ପ୍ରଶଂସା କରିଛନ୍ତି । କଳାଞ୍ଜଳି ଅନ୍ତର୍ଗତ ପ୍ରତି ସପ୍ତାହାନ୍ତରେ ଦିଲ୍ଲୀର ଇଣ୍ଡିଆ ଗେଟ ନିକଟସ୍ଥ ସେଣ୍ଟ୍ରାଲ ଭିଷ୍ଟା ଠାରେ ବିଭିନ୍ନ ପ୍ରକାର ସାଂସ୍କୃତିକ କାର୍ଯ୍ୟକ୍ରମ ଆୟୋଜିତ ହେବ ।
ଅମୃତ ମହୋତ୍ସବର ଟ୍ୱିଟ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ସେଣ୍ଟ୍ରାଲ ଭିଷ୍ଟା ଅଞ୍ଚଳ ଭ୍ରମଣ କରିବାର ଆଉ ଏକ କାରଣ..ଭାରତର ସାଂସ୍କୃତିକ ବିବିଧତା ଓ ସ୍ପନ୍ଦନର ଉତ୍ସବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ୍ କାରଣରୁ ରୋଜଗାରକ୍ଷମ ବ୍ୟକ୍ତିଙ୍କୁ ହରାଇଥିବା ପରିବାରଙ୍କ ସହାୟତା ଲାଗି ଆହୁରି ଅଧିକ ପଦକ୍ଷେପ ଘୋଷଣା କଲେ ସରକାର
• କୋଭିଡ କାରଣରୁ ପ୍ରାଣ ହରାଇଥିବା ଲୋକମାନଙ୍କର ଆଶ୍ରିତମାନଙ୍କୁ କର୍ମଚାରୀ ରାଜ୍ୟ ବୀମା ନିଗମ ଅନ୍ତର୍ଗତ ମିଳିବ ପାରିବାରିକ ପେନସନ
• “ଇଡିଏଲଆଇ” ଯୋଜନା ଅନ୍ତର୍ଗତ ମିଳୁଥିବା ବୀମା ଲାଭକୁ ବଢ଼ାଇବା ସହିତ ଏହାକୁ ଆହୁରି କୋହଳ କରାଗଲା
• ଏହି ଯୋଜନାଗୁଡ଼ିକ ଫଳରେ ଏସବୁ ପରିବାରର ଆର୍ଥିକ ସମସ୍ୟା ଦୂର ହେବାରେ ମିଳିବ ସହାୟତା : ପ୍ରଧାନମନ୍ତ୍ରୀ
“ପିଲାଙ୍କ ପାଇଁ ପିଏମ କେୟାର୍ସ-କୋଭିଡ ପ୍ରଭାବିତ ପିଲାମାନଙ୍କର ସଶକ୍ତିକରଣ” ଯୋଜନା ଅନ୍ତର୍ଗତ ଭାରତ ସରକାର ଅନେକଗୁଡ଼ିଏ ସହାୟତା ପଦକ୍ଷେପ ଘୋଷଣା କରିଛନ୍ତି। ଏହା ବ୍ୟତୀତ କୋଭିଡ କାରଣରୁ ରୋଜଗାରକ୍ଷମ ସଦସ୍ୟଙ୍କୁ ହରାଇଥିବା ପରିବାରର ସହାୟତା ପାଇଁ ଆହୁରି ଅନେକ ଯୋଜନା ଘୋଷଣା କରାଯାଇଛି। ଏହି ଯୋଜନା ଅନ୍ତର୍ଗତ କୋଭିଡ କାରଣରୁ ପ୍ରାଣ ହରାଇଥିବା ଲୋକମାନଙ୍କ ପରିବାରକୁ ପେନସନ ସହାୟତା ଯୋଗାଇ ଦିଆଯିବ। ଏଥିସହିତ ବର୍ଦ୍ଧିତ ଓ କୋହଳ ବୀମା କ୍ଷତିପୂରଣ ପ୍ରଦାନ କରାଯିବ।
ପ୍ରଧାନମନ୍ତ୍ରୀ କହିଛନ୍ତି ଯେ ତାଙ୍କ ସରକାର ଏସବୁ ପରିବାର ସହିତ ଏକଜୁଟ୍ ହୋଇ ଛିଡ଼ା ହୋଇଛି। ସେ ଏହା ମଧ୍ୟ କହିଥିଲେ ଯେ ଏସବୁ ଯୋଜନା ଜରିଆରେ କ୍ଷତିଗ୍ରସ୍ତ ପରିବାରଗୁଡ଼ିକର ଆର୍ଥିକ ସମସ୍ୟା ଦୂର କରିବା ଲାଗି ପ୍ରୟାସ କରାଯାଉଛି।
- କର୍ମଚାରୀ ରାଜ୍ୟ ବୀମା ନିଗମ  ଅନ୍ତର୍ଗତ ପାରିବାରିକ ପେନସନ
- ଏସବୁ ପରିବାରକୁ ସମ୍ମାନର ସହିତ ଜୀବନ ବିତାଇବା ଏବଂ ନିଜ ଜୀବନସ୍ତରକୁ ସୁଧାରିବାରେ ସହାୟତା ଯୋଗାଇ ଦେବା ଉଦ୍ଦେଶ୍ୟରେ ରୋଜଗାର ସହ ଜଡ଼ିତ ମୃତ୍ୟୁ ମାମଲାର ଲାଭ ମିଳିପାରିବ। ଏଣିକି କୋଭିଡ କାରଣରୁ ପ୍ରାଣ ହରାଇଥିବା ଲୋକମାନେ ମଧ୍ୟ ଏହି ସୁବିଧାର ଲାଭ ନେଇପାରିବେ। ଏହି ଲୋକମାନଙ୍କ ଆଶ୍ରିତ ପରିବାରର ସଦସ୍ୟମାନେ ବର୍ତ୍ତମାନର ମାନଦଣ୍ଡ ଅନୁଯାୟୀ, ସମ୍ପୃକ୍ତ କର୍ମଚାରୀ ବା ଶ୍ରମଜୀବୀଙ୍କ ହାରାହାରୀ ଦୈନିକ ବେତନ କିମ୍ବା ପାରିଶ୍ରମିକର 90% ସହ ସମାନ ପେନସନର ଲାଭ ନେବା ପାଇଁ ସକ୍ଷମ ହୋଇପାରିବେ। ଏହି ସୁବିଧା ପିଛିଲା ଭାବେ ଲାଗୁ ହେବ ଏବଂ 24.03.2020 ଠାରୁ 24.03.2022 ପର୍ଯ୍ୟନ୍ତ ଘଟିଥିବା ଏପରି ସମସ୍ତ ମାମଲା ନିମନ୍ତେ ଉପଲବ୍ଧ ହେବ।
- କର୍ମଚାରୀ ଭବିଷ୍ୟ ନିଧି ସଂଗଠନ–କର୍ମଚାରୀ ଜମା ସମ୍ବନ୍ଧୀୟ ବୀମା ଯୋଜନା 
- ଇଡିଏଲଆଇ ଯୋଜନା ଅନ୍ତର୍ଗତ ମିଳୁଥିବା ବୀମା ଲାଭକୁ ବଢ଼ାଇବା ସହିତ କୋହଳ କରାଯାଇଛି। ଅନ୍ୟ ସମସ୍ତ ଲାଭାର୍ଥୀଙ୍କ ବ୍ୟତୀତ କୋଭିଡ କାରଣରୁ ପ୍ରାଣ ହରାଇଥିବା କର୍ମଚାରୀମାନଙ୍କ ପରିବାରବର୍ଗଙ୍କ ସହାୟତା ନିମନ୍ତେ ବିଶେଷ ଭାବେ ଏହି ଯୋଜନା ସହାୟକ ହୋଇପାରିବ।
- ସର୍ବାଧିକ ବୀମା ରାଶି ପରିମାଣ 6 ଲକ୍ଷ ଟଙ୍କାରୁ ବଢ଼ାଇ 7 ଲକ୍ଷ ଟଙ୍କା କରି ଦିଆଯାଇଛି।
- 2.5 ଲକ୍ଷ ଟଙ୍କା ପର୍ଯ୍ୟନ୍ତ ସର୍ବନିମ୍ନ ବୀମା ଲାଭ ବ୍ୟବସ୍ଥାକୁ ପୁନଃପ୍ରଚଳନ କରି ଦିଆଯାଇଛି ଏବଂ ଏହା ପିଛିଲା ଭାବେ 15 ଫେବୃଆରୀ 2020 ଠାରୁ ପରବର୍ତ୍ତୀ ତିନି ବର୍ଷ ପର୍ଯ୍ୟନ୍ତ ଲାଗୁ ହେବ।
- ଚୁକ୍ତିଭିତ୍ତିରେ କାମ କରୁଥିବା/ଅସ୍ଥାୟୀ ଶ୍ରମଜୀବୀମାନଙ୍କ ପରିବାରଗୁଡ଼ିକୁ ଲାଭ ଦେବା ପାଇଁ କେବଳ ଗୋଟିଏ ପ୍ରତିଷ୍ଠାନରେ ଲଗାତାର ନିୟୋଜିତ ରହିବାର ସର୍ତ୍ତକୁ କୋହଳ କରି ଦିଆଯାଇଛି। ଏଣିକି ମୃତ୍ୟୁ ପୂର୍ବରୁ ବିଗତ 12 ମାସରେ କୌଣସି କାରଣରୁ ଚାକିରି ବଦଳାଇ ଦେଇଥିବା କର୍ମଚାରୀଙ୍କ ପରିବାରବର୍ଗଙ୍କୁ ମଧ୍ୟ ଏହି ଲାଭ ମିଳିପାରିବ।
ଏହି ଯୋଜନାଗୁଡ଼ିକର ବିସ୍ତୃତ ମାର୍ଗଦର୍ଶିକା ଶ୍ରମ ଏବଂ ନିୟୋଜନ ମନ୍ତ୍ରଣାଳୟ ଦ୍ବାରା ଜାରି କରାଯାଉଛି।
ଯୋଗାଯୋଗ ମନ୍ତ୍ରଣାଳୟ
କୋଭିଡ-19 ସଂକ୍ରମଣ ବ୍ୟାପିବା ସହ 5ଜି ପ୍ରଯୁକ୍ତିର କୌଣସି ସମ୍ପର୍କ ନାହିଁ
5ଜି ମୋବାଇଲ ଟାୱାରର ପରୀକ୍ଷାମୂଳକ ବ୍ୟବହାର କାରଣରୁ କରୋନା ଭୂତାଣୁର ଦ୍ଵିତୀୟ ଲହରୀ ବ୍ୟାପିଥିବା ସମ୍ପର୍କରେ ସାମାଜିକ ଗଣମାଧ୍ୟମରେ କେତେକ ବିଭ୍ରାନ୍ତିକରଣ ସୂଚନା ପ୍ରସାରିତ ହେଉଥିବା ସଞ୍ଚାର ମନ୍ତ୍ରଣାଳୟ ଅଧୀନ ଟେଲିଯୋଗାଯୋଗ ବିଭାଗ ର ଦୃଷ୍ଟିକୁ ଆସିଛି। ବିଭାଗ ପକ୍ଷରୁ ଜାରି ପ୍ରେସ ବାର୍ତ୍ତାରେ କୁହାଯାଇଛି ଯେ ଏହି ସବୁ ବାର୍ତ୍ତା ମିଥ୍ୟା ଏବଂ ସମ୍ପୂର୍ଣ୍ଣ ଭାବେ ବିଭ୍ରାନ୍ତିକର। ଏହି ପ୍ରେସ ବାର୍ତ୍ତାରେ ଦେଶର ଜନସାଧାରଣଙ୍କୁ ସଚେତନ କରାଯାଇ କୁହାଯାଇଛି ଯେ କୋଭିଡ-19 ସଂକ୍ରମଣ ବ୍ୟାପିବା ସହିତ 5ଜି ଟେକ୍ନୋଲୋଜିର କୌଣସି ସମ୍ପର୍କ ନାହିଁ। ତେଣୁ ସେମାନେ ଏହି ପ୍ରସଙ୍ଗରେ ବ୍ୟାପୁଥିବା ଏପରି ମିଥ୍ୟା ସୂଚନା ଓ ଗୁଜବ ଦ୍ୱାରା ଦିଗହରା ହୁଅନ୍ତୁ ନାହିଁ। କୋଭିଡ-19 ମହାମାରୀ ସହିତ 5ଜି ପ୍ରଯୁକ୍ତିର ସମ୍ପର୍କ ରହିଥିବା ନେଇ ଯେଉଁ ଦାବି କରାଯାଉଛି ତାହା ସମ୍ପୂର୍ଣ୍ଣ ଭୁଲ ଏବଂ ଏହାର କୌଣସି ବୈଜ୍ଞାନିକ ଆଧାର ନାହିଁ। ଅଧିକନ୍ତୁ, ଏଠାରେ ଏହା ମଧ୍ୟ ସୂଚୀତ କରାଯାଉଛି ଯେ ଭାରତର କୌଣସି ସ୍ଥାନରେ ଏବେସୁଦ୍ଧା 5ଜି ନେଟୱାର୍କର ପରୀକ୍ଷା ଆରମ୍ଭ ହୋଇନାହିଁ। ତେଣୁ 5ଜି ପରୀକ୍ଷା ଓ ନେଟୱର୍କ କାରଣରୁ ଭାରତରେ କରୋନା ଭୂତାଣୁ ବ୍ୟାପୁଥିବା ଖବର ସମ୍ପୂର୍ଣ୍ଣ ଭାବେ ଆଧାରହୀନ ଏବଂ ଭୁଲ୍।
ମୋବାଇଲ ଟାୱାରରୁ ନନ-ଆୟୋନାଇଜିଂ ରେଡିଓ ଫ୍ରିକୁଏନ୍ସି ବାହାରିଥାଏ ଏବଂ ଏହାର ଅତି କମ୍ ଶକ୍ତି ରହିଛି ଯାହାର ମଣିଷଙ୍କ ସମେତ କୌଣସି ଜୀବନ୍ତ କୋଷିକାକୁ କ୍ଷତି ପହଞ୍ଚାଇବାର କ୍ଷମତା ନାହିଁ। ଟେଲିଯୋଗାଯୋଗ ବିଭାଗ ପକ୍ଷରୁ ରେଡିଓ ଫ୍ରିକୁଏନ୍ସି କ୍ଷେତ୍ର  ନିମନ୍ତେ ଏକ୍ସପୋଜର ସୀମା ନିର୍ଦ୍ଧାରଣ କରାଯାଇଛି। ଏହା ଡବ୍ଲୁଏଚଓର ସୁପାରିସ ଏବଂ ନନ-ଆୟୋନାଇଜିଂ ରେଡିଏସନ ପ୍ରୋଟେକ୍ସନ ଉପରେ ଗଠିତ ଅନ୍ତର୍ଜାତୀୟ କମିଶନ ର ନିର୍ଦ୍ଧାରିତ ନିରାପତ୍ତା ସୀମା ଠାରୁ ଦଶଗୁଣା ଅଧିକ କଠୋର।
ଡିଓଟି ଦ୍ୱାରା ପୂର୍ବରୁ ଗ୍ରହଣ କରାଯାଇଥିବା ପଦକ୍ଷେପ
ଡିଓଟି ନିକଟରେ ଏକ ସୁଦୃଢ଼ ଢାଞ୍ଚାଗତ ପ୍ରକ୍ରିୟା ରହିଛି ଯାହାଫଳରେ ଟିଏସପିଗୁଡ଼ିକ ଏହି ସୁପାରିସ କରାଯାଇଥିବା ସର୍ତ୍ତାବଳୀକୁ ଅଧିକ କଡ଼ାକଡ଼ି ପାଳନ କରିପାରିବେ। ତେବେ, ଯଦି କୌଣସି ନାଗରିକଙ୍କର କୌଣସି ମୋବାଇଲ ଟାୱାରରୁ ନିର୍ଗତ ରେଡିଓ ତରଙ୍ଗ ବିଭାଗ ପକ୍ଷରୁ ନିର୍ଦ୍ଧାରିତ ନିରାପଦ ସୀମା ଠାରୁ ଅଧିକ ଥିବା ନେଇ ସନ୍ଦେହ ହୁଏ ତା’ହେଲେ ସେ ଚାହିଁଲେ ତରଙ୍ଗ ସଞ୍ଚାର ପୋର୍ଟାଲ https://tarangsanchar.gov.in/emfportal ରେ ଇଏମଏଫ ମାପିବା/ପରୀକ୍ଷା କରିବା ନିମନ୍ତେ ଅନୁରୋଧ କରିପାରିବେ।
ମୋବାଇଲ ଟାୱାରରୁ ବାହାରୁଥିବା ଇଏମଏଫର ସ୍ୱାସ୍ଥ୍ୟ ଉପରେ ପ୍ରଭାବ ସମ୍ପର୍କରେ ଜନସାଧାରଣଙ୍କ ମନରୁ ଭୟ ଦୂର କରିବା ଲାଗି ଡିଓଟି ପକ୍ଷରୁ ଇଏମଏଫ ରେଡିଏସନ ସମ୍ପର୍କରେ ସାଧାରଣରେ ସଚେତନତା ସୃଷ୍ଟି କରିବା ଲାଗି ଦେଶବ୍ୟାପୀ ସଚେତନତା କାର୍ଯ୍ୟକ୍ରମ ଆୟୋଜନ କରାଯାଉଛି। ଏହାଛଡ଼ା ଇଏମଏଫ ସଂକ୍ରାନ୍ତ ବିଷୟ ଉପରେ ପ୍ରଚାରପତ୍ର/ପୁସ୍ତିକା ବଣ୍ଟନ, ଡିଓଟିର ୱେବସାଇଟରେ ଇଏମଏସଫ ସଂକ୍ରାନ୍ତ ପ୍ରସଙ୍ଗରେ ବିସ୍ତୃତ ସୂଚନା ଦିଆଯାଉଛି, ସମ୍ବାଦପତ୍ରରେ ବିଜ୍ଞାପନ ଦିଆଯାଉଛି, “ତରଙ୍ଗ ସଞ୍ଚାର” ପୋର୍ଟାଲ କାର୍ଯ୍ୟକ୍ଷମ କରାଯାଇଛି। ଡିଓଟିର କ୍ଷେତ୍ରୀୟ ୟୁନିଟଗୁଡ଼ିକ ସାଧାରଣ ସଚେତନତା କାର୍ଯ୍ୟକ୍ରମ ଆୟୋଜନ କରୁଛନ୍ତି ଏବଂ ମୋବାଇଲ ଟାୱାରରୁ ବାହାରୁଥିବା ଇଏମଏଫର ସ୍ୱାସ୍ଥ୍ୟ ଉପରେ ପ୍ରଭାବ ସମ୍ପର୍କରେ ବୈଜ୍ଞାନିକ ତଥ୍ୟ ଆଧାରରେ ଲୋକମାନଙ୍କୁ ସଚେତନ କରୁଛନ୍ତି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ କେରଳରେ ପ୍ରବଳ ବର୍ଷା ଏବଂ ଭୂସ୍ଖଳନ ସଂକ୍ରାନ୍ତରେ କେରଳ ମୁଖ୍ୟମନ୍ତ୍ରୀଙ୍କ ସହ କଥା ହୋଇଛନ୍ତି
କେରଳରେ ପ୍ରବଳ ବର୍ଷା ଓ ଭୂସ୍ଖଳନ ଯୋଗୁଁ ପ୍ରାଣ ହରାଇଥିବା ଲୋକଙ୍କ ପାଇଁ ପ୍ରଧାନମନ୍ତ୍ରୀ ଶୋକ ବ୍ୟକ୍ତ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କେରଳର ମୁଖ୍ୟମନ୍ତ୍ରୀ ଶ୍ରୀ ପିନାରାଇ ବିଜୟନଙ୍କ ସହ କଥା ହୋଇଛନ୍ତି ଏବଂ କେରଳରେ ପ୍ରବଳ ବର୍ଷା ଓ ଭୂସ୍ଖଳନ ପରିସ୍ଥିତି ସମ୍ପର୍କରେ ଆଲୋଚନା କରିଛନ୍ତି । କେରଳରେ ପ୍ରବଳ ବର୍ଷା ଓ ଭୂସ୍ଖଳନ ଯୋଗୁଁ ଲୋକେ ପ୍ରାଣ ହରାଇଥିବାରୁ ପ୍ରଧାନମନ୍ତ୍ରୀ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“କେରଳର ମୁଖ୍ୟମନ୍ତ୍ରୀ ଶ୍ରୀ ପିନାରାଇ ବିଜୟନଙ୍କ ସହ କେରଳରେ ପ୍ରବଳ ବର୍ଷା ଓ ଭୂସ୍ଖଳନ ପରିସ୍ଥିତି ସମ୍ପର୍କରେ ଆଲୋଚନା କରିଛି । ଆହତ ତଥା ପ୍ରଭାବିତ ଲୋକଙ୍କୁ ସହାୟତା କରିବା ପାଇଁ ଅଧିକାରୀମାନେ କ୍ଷେତ୍ର ସ୍ତରରେ କାର୍ଯ୍ୟ କରୁଛନ୍ତି । ମୁଁ ସମସ୍ତଙ୍କ ସୁରକ୍ଷା ଏବଂ ସୁସ୍ଥତା ପାଇଁ ପ୍ରାର୍ଥନା କରୁଛି ।
ଦୁଃଖର ବିଷୟ ଯେ କେରଳରେ ପ୍ରବଳ ବର୍ଷା ଓ ଭୂସ୍ଖଳନ ଯୋଗୁଁ କିଛି ଲୋକ ପ୍ରାଣ ହରାଇଛନ୍ତି । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା ।”
HS
(